ชาญศิลป์ รักษาการดีดีการบินไทย
นางลัศนันท์ ลีลามณี เลขานุการบริษัท การบินไทย จำกัด (มหาชน) แจ้งว่า คณะกรรมการบริษัทมีมติอนุมัติการลาออกของนายจักรกฤศฏิ์ พาราพันธกุล จากตำแหน่งรักษาการแทนกรรมการผู้อำนวยการใหญ่ (ดีดี) โดยยังคงดำรงตำแหน่งรองประธานกรรมการคนที่ 2 ของบริษัท และแต่งตั้งนายชาญศิลป์ ตรีนุชกร กรรมการบริษัทดำรงตำแหน่งรักษาการแทนกรรมการผู้อำนวยการใหญ่อีกตำแหน่ง ทั้งนี้ มีผลให้นายชาญศิลป์สิ้นสุดการดำรงตำแหน่งกรรมการอิสระของบริษัท มีผลตั้งแต่วันที่ 2 ก.ค.63 นี้ก่อนหน้านั้นนายจักรกฤศฏิ์ ได้ลงนามในคำสั่งเรื่องข้อปฏิบัติสำหรับพนักงานในระหว่างบริษัทฯ หยุดทำการบินเป็นการชั่วคราว ซึ่งจะครบกำหนดระยะเวลามีผลบังคับใช้ในวันที่ 30 มิ.ย.63 ได้ขอให้พนักงานถือปฏิบัติดังนี้1. บริษัทฯ จะเปิดทำการปกติ โดยพนักงานที่ปฏิบัติงานในประเทศไทยให้มาทำงานตามตารางการทำงานปกติ ตั้งแต่วันที่ 1 ก.ค.63 เป็นต้นไป2.สำหรับพนักงานที่ปฏิบัติหน้าที่ในอากาศยานเป็นภารกิจหลัก (นักบินและลูกเรือ) หรือพนักงานที่ปฏิบัติงานสนับสนุนการบินที่ยังไม่สามารถปฏิบัติหน้าที่ได้ เนื่องจากบริษัทฯหยุดปฏิบัติการบินเป็นส่วนใหญ่ ให้ผู้บังคับบัญชาบริหารจัดการและกำกับดูแลให้พนักงานใช้วันหยุดพักผ่อนประจำปี3.กรณีที่ผู้บังคับบัญชามอบหมายให้ผู้ใต้บังคับบัญชาไปปฏิบัติงานนอกสถานที่ ให้พนักงานเบิกค่าใช้จ่ายในการเดินทางได้ตามจริง4.สำหรับบัตรโดยสารพนักงาน ยังคงระงับการใช้บัตรโดยสารพนักงานทุกประเภทในทุกเส้นทางบินระหว่างประเทศของบริษัทฯ และเส้นทางบินของสายการบินคู่สัญญา ยกเว้นบัตรโดยสารประเภท SI และ SII ที่ได้รับอนุมัติจากกรรมการผู้อำนวยการใหญ่ รวมถึงบัตรโดยสารพนักงานที่เดินทางก่อนประกาศฉบับนี้บังคับใช้.
คณะกรรมการบริษัทมีมติอนุมัติการลาออกของนายจักรกฤศฏิ์ พาราพันธกุล จากตำแหน่งรักษาการแทนกรรมการผู้อำนวยการใหญ่ (ดีดี) และแต่งตั้งนายชาญศิลป์ ตรีนุชกร กรรมการบริษัทดำรงตำแหน่งรักษาการแทนกรรมการ
การบินไทย,ชาญศิลป์ ตรีนุชกร,รักษาการดีดีการบินไทย,ข่าวการบินไทย,รักษาการแทนกรรมการผู้อำนวยการใหญ่การบินไทย,ดีดีการบินไทยลาออก,ข่าววันนี้